Folkåa

Folkåa er en liten elv med munning innerst i Iddefjorden sør i Halden kommune i Østfold. Elva springer ut fra Folkevann øst for Aspedammen stasjon. Elveløpet er 8,7 kilometer langt.

De nederste 850 meter langs elva har lenge vært vernet som edelskogsreservat. Her har skogen preg av naturlig gammelskog. Dette området er fra 2010 inkludert i Indre Iddefjord/Enningdalselva naturreservat.

Elva ble i 1988 karakterisert som oligotrof til mesotrof og sur. Det ble antatt at sjøørreten ville forsvinne i løpet av få år hvis elva ikke ble kalket. Miljødirektoratet oppgir senere at elva har en god bestand av ørret, men det bratte terrenget i nederste del av elva utgjør vandringshinder for sjøørret. Ut over dette finnes ål, som er rødlistet som «kritisk truet».

 Se også 
 Liste over elver i Østfold

 Referanser 

Eksterne lenker


Kategori:Elver i Halden